**Început de toamnă**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se răstoarnă nori în baltă

Cu câmpia azurie,

Iar de partea ceealăltă

Cerbi mugesc a cununie.

Din înalt atâta Soare

Luminarea vrea să-și toarne

Pe când ei de-nsurătoare

Își tot bat capul în coarne.

Vântul șușotește stuful

Ce uscat spune că pierde

Și așa-i ușor văzduhul

Alergând prin plaiul verde.

Străveziu curge prin iarbă

Ori se prinde-n zvon de freamăt

Privind cum, fără de grabă,

Cârduri scapătă cu geamăt.

Cum n-ai da se duse vara,

Iar bobocii zboară gâște

Îndreptându-se în țara

Unde-un ger n-a fost să criște.

Aripile-n tinerețe

Întărite și-nălțate

Văslesc peste frumusețe

Ce s-așterne jos prin toate.

Unde bălți pot cer să poarte,

Unde-s eu în graiul ierbii

Și pe malul de departe

Hăulesc a nuntă cerbii.

Victor Bragagiu